**PONUDBA OBVEZNIH IZBIRNIH PREDMETOV V 7. RAZREDU V ŠOLSKEM LETU 2020/2021**

* **OBDELAVA GRADIV - LES**, kjer bodo učenci 7. razreda lahko kreativno načrtovali in ustvarjali uporabne izdelke iz lesa. Izvedba: 2 uri na 14 dni. Izvajalec: Laszlo Herman.
* **UREJANJE BESEDIL** pri katerem učenci pridobijo temeljna znanja računalniško-informacijske pismenosti, ki so potrebna v življenju. Izvedba: 1 ura na teden v 7. razredu. Izvajalka: Lea Podpečan.
* **ŠPORT ZA SPROSTITEV**, kjer so učenci seznanjeni z novimi športi, ki so nadgradnja rednih ur športa in jih v telovadnici ne moremo izvajati. V obsegu 35 ur bodo učenci spoznavali splošno kondicijsko pripravo, tek, jogging, gorništvo, pohodništvo, zimske dejavnosti, veslanje, kegljanje, bowling, tenis, rolanje in plavanje. Izbira dejavnosti je odvisna od zmožnosti šole in učitelja za pridobitev brezplačnih dejavnosti. Izvajalec: Vladimir Hanžekovič.
* **TUJ JEZIK NEMŠČINA 1** – znanje čim več tujih jezikov ima vse večji pomen. Če je znanje angleščine danes nujno, nam znanje nemščine daje dobro popotnico za nadaljnje izobraževanje in poklicno pot. V prostoru EU je nemški jezik večinski jezik in hkrati jezik naših sosedov. Izvedba: 2 uri na teden. Izvajalka: Andreja Mohar Montanič.
* **LIKOVNO SNOVANJE I** – predstavlja nadaljevanje likovnega raziskovanja sveta in odkrivanje posebnosti likovne umetnosti. Izvedba: 2 uri na 14 dni v 7. razredu. Izvajalka: Natalija Veselič Martinjak.
* **VERSTVA IN ETIKA 1**, kjer bodo učenci spoznavali različna svetovna verstva. Izvedba: 1 ura na teden v 7. razredu. Izvajalka: Andreja Mohar Montanič
* **STARINSKI IN DRUŽABNI PLES**, kjer bodo učenci pridobili plesne spretnosti. Ples je že od nekdaj del družabnega življenja in hkrati umetnostna zvrst, pri kateri plesalci sodelujejo z lastno aktivnostjo kot posamezniki in v skupini. Izvedba: 1 ura na teden v 7. razredu. Izvajalec: Aleš Kocjančič.
* **ANSAMBELSKA IGRA**, kjer bo v sklopu predmeta oblikovan »Livadski band oziroma orkester« - skupina, v kateri se bodo učenci učili različnih tehnik petja in igranja na različne inštrumente ter nato skupinsko muzicirali. Izvedena bo tudi glasbena ekskurzija in snemanje promocijskega glasbenega videospota "To je Livada" Izvedba: 1 ura na teden v 7. razredu. Izvajalka: Hana Mačkovšek.
* **FILMSKA VZGOJA I -** Kaj je film – spoznavanje umetniškega področja in njegovih zakonitosti, ogledi in diskusije o filmih. Izvedba bo prilagojena in po dogovoru v 7. razredu. Izvajalka: Natalija Veselič Martinjak.